**ACTE NECESARE PENTRU ÎNTOCMIREA DOSARELOR DE BURSĂ**

*Dosarele complete vor fi predate până la data de* **3 OCTOMBRIE 2024 ora 12:00**

**BURSE:**

* bursă de excelență olimpică I; - 750 – 3000 lei
* bursă de excelență olimpică II; - 700 lei
* bursă de merit; - 450 lei – sunt platite doar zilele scolare
* bursă de reziliență; - 300 lei – sunt platite doar zilele scolare
* bursă socială; - 300 lei
* bursă tehnologică – 300 lei - sunt platite doar zilele scolare
* bursa pentru mame minore – 700 lei

**BURSĂ DE EXCELENȚĂ OLIMPICĂ I, II**

I -se acordă elevilor care au obținut distincții, respectiv premiile I, II, III sau mențiune ori medalii asimilate acestor distincții, la olimpiadele școlare internaționale, respectiv elevilor care au obținut locuirile I, II și III sau mențiune la campionatele sportive școlare internaționale recunoscute de Ministerul Educației și la Jocurile Olimpice, Paralimpice, Jocurile Olimpice de Tineret în anul școlar 2023-2024.

II - se acordă elevilor care au obținut distincții, respectiv premiile I, II și III la olimpiadele școlare naționale organizate și finanțate de Ministerul Educației în anul școlar 2023-2024.

**BURSA DE MERIT ȘI BURSA DE REZILIENȚĂ**

* se acordă pentru minimum 30% din elevii din fiecare clasă de gimnaziu și liceu dintr-o unitate de învățământ preuniversitar

BURSELE DE MERIT se acordă:

 elevilor din fiecare clasă de gimnaziu VI-VIII și liceu X-XII dintr-o unitate de învățământ preuniversitar, cu medii generale anuale pe anul școlar anterior egale sau mai mari de 9,50, în situația în care prin aplicarea procentului de 30% nu sunt cuprinși toți elevii cu medii generale anuale mai mari sau egale cu 9,50, lista va fi extinsă pentru a-i cuprinde și pe acestia;

 elevilor din fiecare clasă a V-a dintr-o unitate de învățământ preuniversitar, cu media primelor două intervale de învățare din anul școlar în curs mai mare sau egală cu 9,50; în situația în care prin aplicarea procentului de 30% nu sunt cuprinți toți elevii cu medii mai mari sau egale cu 9,50, lista va fi extinsă pentru a-i cuprinde și pe acestia; începând de luna ianuarie.

 elevilor din fiecare clasa a IX-a dintr-o unitate de învățământ preuniversitar, cu medii de admitere în învățământul liceal sau profesional și dual egale sau mai mari de 9,50; în situația în care prin aplicarea procentului de 30% nu sunt cuprinși toți elevii cu medii de admitere mai mari sau egale cu 9,50, lista va fi extinsă pentru a-i cuprinde și pe acestia;

 elevilor de gimnaziu și liceu, inclusiv învățământ profesional și dual, care au obținut premiile I, II sau III la etapele județene ale olimpiadelor școlare recunoscute de Ministerul Educatiei, premiul I la etapele naționale ale concursurilor/ competițiilor școlare și extrascolare, recunoscute de Ministerul Educatiei, elevilor care au obținut medalia de aur/locul I la campionatele naționale organizate de federațiile sportive naționale olimpice/probe olimpice în anul școlar 2023-2024.

BURSELE DE REZILIENȚĂ se acordă,

* dacă numărul bursierilor care obțin bursă de merit nu depășește 30% din numărul elevilor din clasă

  elevilor de gimnaziu și liceu, inclusiv învățământ profesional și dual, care au obținut cel puțin media generala 7 în anul școlar anterior celui în care se acorda bursa, în ordinea descrescătoare a mediilor generale, mai puțin elevii din clasa a V-a și elevii din clasa a IX-a;

 elevilor din fiecare clasă a V-a dintr-o unitate de învățământ preuniversitar, cu media primelor două intervale de învățare din anul școlar în curs mai mare sau egală cu 7, în ordinea descrescătoare a mediilor; începând de luna ianuarie

 elevilor din fiecare clasa a IX-a dintr-o unitate de învățământ preuniversitar, care au obținut cel puțin media de admitere 7 în învățămțântul liceal sau profesional/dual, în ordinea descrescatoare a mediilor de admitere;

 elevilor cu afecțiuni oncologice și/sau cronice școlarizați, pentru o perioada mai mare de 4 săptămâni, în cadrul „Școlii din Spital“ sau la domiciliu, în anul școlar următor în unitatea de învățământ la care au fost înmatriculați anterior.

Bursele de merit și de reziliență care au la bază media se acordă la propunerea profesorului diriginte. Profesorul diriginte va înainta la secretariatul unității de învățământ lista cu elevii propuși pentru bursa de merit și de reziliență pe baza mediei până la date de 25 septembrie 2024.

**BURSE SOCIALE**

 BURSĂ SOCIALĂ -VENIT MIC

* Elevi proveniți din familii care realizează un **venit mediu net lunar pe membru de familie**, supus impozitării, pe ultimele 12 luni anterioare cererii, (sept.2023-aug.2024) mai mic de 50% din salariul minim net pe economie; se va lua în calcul salariul minim net pe economie în vigoare la data depunerii cererii. **(≤1181 lei/ membru de familie)**

Acte necesare:

-cererea părintelui/reprezentantului legal/elevului major;

-declarație pe propria răspundere privind veniturile nete, cu caracter permanent, obținute pe ultimele 12 luni anterioare cererii, realizate de membrii familiei, supuse impozitului pe venit

-acordul privind prelucrarea datelor cu caracter personal pentru verificarea respectării criteriilor de acordare a bursei;

-documente doveditoare ale componenței familiei, așa cum este definită la art. 5: certificatele de naștere ale copiilor sub 14 ani, actele de identitate ale persoanelor care au peste 14 ani, acte de stare civilă, sentință judecătorească din care să rezulte stabilirea domiciliului copilului/copiilor la unul dintre părinți, certificat de deces, decizia instanței de menținere a stării de arest, raport de anchetă socială în cazul părinților dispăruți, după caz, altele.

-extras de cont al elevului din care reiese numărul IBAN și numele titularului. Pe extrasul de cont se va trece CNP-ul titularului. Dacă elevul este sub 14 ani, contul poate fi deschis pe numele părintelui. În acest caz se anexează și o copie după CI al părintelui.

BURSĂ SOCIALĂ-ORFAN

* Elevi cu unul sau ambii părinți decedați și elevi asupra cărora a fost instituită o măsură de protecție specială, respectiv plasamentul/plasamentul de urgență, fără a se lua în considerare nivelul venitului mediu pe membru de familie;

Acte necesare:

-cererea părintelui/reprezentantului legal/elevului major;

-acordul privind prelucrarea datelor cu caracter personal pentru verificarea respectării criteriilor de acordare a bursei;

-documente doveditoare ale componenței familiei, așa cum este definită la art. 5: certificatele de naștere ale copiilor sub 14 ani, actele de identitate ale persoanelor care au peste 14 ani, acte de stare civilă, sentință judecătorească din care să rezulte stabilirea domiciliului copilului/copiilor la unul dintre părinți, certificat de deces, decizia instanței de menținere a stării de arest, raport de anchetă socială în cazul părinților dispăruți, după caz, altele.

-extras de cont al elevului din care reiese numărul IBAN și numele titularului. Pe extrasul de cont se va trece CNP-ul titularului. Dacă elevul este sub 14 ani, contul poate fi deschis pe numele părintelui. În acest caz se anexează și o copie după CI al părintelui.

BURSĂ SOCIALĂ -MONOPARENTAL

* Elevi care provin din familii monoparentale, care realizeaza un **venit mediu net lunar pe membru de familie**, supus impozitarii, pe ultimele 12 luni anterioare cererii, mai mic de un salariu minim net pe economie; se va lua in calcul salariul minim net pe economie in vigoare la data depunerii cererii; **(≤2363 lei/membru de familie)**

Prin „persoană singură din familia monoparentală“ se înțelege persoana care se află în una dintre următoarele situații:

a) este necăsătorită;

b) este văduvă;

c) este divorțată și nu s-a recăsătorit

d) al/a cărei soț/soție este declarat/declarată dispărut/dispărută prin hotărâre judecătorească;

e) al/a cărei soț/soție se află în una dintre situațiile prevăzute la art. 178 lit. c) sau d) din Legea nr. 287/2009 privind Codul civil, republicată, cu modificările și completările ulterioare;

f) al/a cărei soț/soție este arestat/arestată preventiv pe o perioadă mai mare de 30 de zile sau execută o pedeapsă privativă de libertate și nu participă la întreținerea copiilor;

g) a fost numită tutore sau i s-au încredințat ori dat în plasament unul sau mai mulți copii și se află în una dintre situațiile prevăzute

Acte necesare:

-cererea părintelui/reprezentantului legal/elevului major;

-declarație pe propria răspundere a părintelui privind veniturile nete, cu caracter permanent, obținute pe ultimele 12 luni anterioare cererii, realizate de membrii familiei, supuse impozitului pe venit

- declarație pe propria răspundere privid componența familiei care locuiesc și gospodăresc împreună.

- acordul privind prelucrarea datelor cu caracter personal pentru verificarea respectării criteriilor de acordare a bursei;

- documente doveditoare ale componenței familiei, așa cum este definită la art. 5: certificatele de naștere ale copiilor sub 14 ani, actele de identitate ale persoanelor care au peste 14 ani, acte de stare civilă, sentință judecătorească din care să rezulte stabilirea domiciliului copilului/copiilor la unul dintre părinți, certificat de deces, decizia instanței de menținere a stării de arest, raport de anchetă socială în cazul părinților dispăruți, după caz.

- extras de cont al elevului din care reiese numărul IBAN și numele titularului. Pe extrasul de cont se va trece CNP-ul titularului. Dacă elevul este sub 14 ani, contul poate fi deschis pe numele părintelui. În acest caz se anexează și o copie după CI al părintelui.

BURSĂ SOCIALĂ- MEDICAL

* Elevi care au deficiențe/afectări funcționale produse de boli, tulburări sau afecțiuni ale structurilor și funcțiilor organismului, încadrate conform criteriilor din anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016 pentru aprobarea criteriilor biopsihosociale de încadrare a copiilor cu dizabilități în grad de handicap și a modalităților de aplicare a acestora, cu modificările și completările ulterioare, și structurate tipologic conform aceluiași act normativ, fără a se lua în considerare nivelul venitului mediu pe membru de familie

Acte necesare:

- cererea părintelui/reprezentantului legal/elevului major;

- acordul privind prelucrarea datelor cu caracter personal

- certificatul de încadrare în grad de handicap sau a certificatul eliberat de medicul specialist (tip A5), cu luarea în evidență de către medicul de la cabinetul școlar/medicul de familie acolo unde nu există medic școlar.

- extras de cont al elevului din care reiese numărul IBAN și numele titularului. Pe extrasul de cont se va trece CNP-ul titularului. Dacă elevul este sub 14 ani, contul poate fi deschis pe numele părintelui. În acest caz se anexează și o copie după CI al părintelui.

ATENȚIE!

* *Bursa socială se poate cumula cu bursa de excelență olimpică I sau II sau bursa de merit sau bursa de reziliență..*
* Se poate solicita un singur tip de bursă socială.
* *Bursele sunt acordate și sub conditia ca elevul beneficiar să fie promovat la toate disciplinele și să fi obținut* ***media 10 la purtare*** *sau calificativul „foarte bine“ la purtare la finalul anului școlar anterior.*
* *În situația în care elevii acumuleaza* ***10 sau mai multe absențe*** *nemotivate într-o luna, nu primesc bursa pentru* ***luna respectivă****.*
* *În cazul* ***declarațiilor pe propria răspundere****, precum și al restului de documente doveditoare pe care elevii majori sau parinții/tutorii legali instituiți/reprezentanții legali ai elevilor minori le depun la comisia de management al burselor în vederea acordării diferitelor categorii de burse****, nu există******obligația certificării/autentificării notariale****.*
* *Băncile comerciale cu care Liceul Teoretic Ady Endre are contract sunt:* ***OTP Bank, Banca Transilvania și ING Bank****. Vă recomandăm să deschideți cont în una dintre aceste unități, în caz contrar comisioanele viramentelor vă veți suporta dumneavoastră.*
* Documentele pentru bursa socială se predau în dosar plic, pe care se trec: numele și prenumele elevului, clasa, tipul bursei solicitat.